易小川、易大川是個性勿同个兩弟兄，大川是考古學博士，小川是自由「80后」（1980年後出世）攝影師。一個偶然个機會，小川得到了一塊玉佩，箇塊玉佩曾多遭救渠性命。一回小川徠幫大川𧼱盜墓賊个時光，偶然發現一塊從秦朝流傳落來个寶盒，并到玉佩起了反應。寶盒將小川到渠个女朋友--高嵐个大大高要帶到兩千多年前个秦朝，結交了項羽、劉邦等曆史人。此后小川徠秦朝，步步攀升，做到將軍，并到秦朝王妃玉漱展開一段刻骨銘心个愛情故事。而徠現代，大川箇些人也徠根據文物个線索尋失蹤个小川，并到一班歹徒奪寶盒。